62020TO0231(02)_INF
Rješenje Općeg suda (deseto prošireno vijeće) od 8. lipnja 2021. – Price/Vijeće
(predmet T-231/20)
„Tužba za poništenje – Područje slobode, sigurnosti i pravde – Sporazum o povlačenju Ujedinjene Kraljevine iz Unije i Euratoma – Odluka Vijeća o sklapanju Sporazuma o povlačenju – Državljani Ujedinjene Kraljevine – Gubitak građanstva Unije – Nepostojanje osobnog utjecaja – Neregulatorni akt – Nedopuštenost”
1.
Tužba za poništenje – Fizičke ili pravne osobe – Akti koji se na njih izravno i osobno odnose – Osobni utjecaj općeg akta – Pretpostavke – Odluka Vijeća o odobravanju sklapanja sporazuma kojim se utvrđuju aranžmani za povlačenje Ujedinjene Kraljevine iz Unije – Tužba koju su podnijeli državljani Ujedinjene Kraljevine – Gubitak građanstva Unije i s njime povezanih prava – Nepostojanje osobnog utjecaja – Nedopuštenost
(čl. 263. st. 4. UFEU-a; Odluka Vijeća (EU) 2020/135)
(t. 34., 36.-40., 44.-51.)
2.
Tužba za poništenje – Fizičke ili pravne osobe – Pojam regulatornog akta u smislu članka 263. četvrtog stavka UFEU-a – Odluka Vijeća o odobravanju sklapanja sporazuma kojim se utvrđuju aranžmani za povlačenje Ujedinjene Kraljevine iz Unije – Isključenost
(čl. 263. st. 4. UFEU-a; Odluka Vijeća (EU) 2020/135)
(t. 52., 54., 55., 57., 58., 65.-77.)
Predmet
Zahtjev na temelju članka 263. UFEU-a za djelomično poništenje, s jedne strane, Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL 2020., L 29, str. 7.) i, s druge strane, Odluke Vijeća (EU) 2020/135 od 30. siječnja 2020. o sklapanju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL 2020., L 29, str. 1.).
Izreka
1.
Tužba se odbacuje kao nedopuštena.
2.
Obustavlja se postupak po zahtjevu za intervenciju Europske komisije.
3.
Davidu Priceu nalaže se snošenje, osim vlastitih troškova, troškova Vijeća Europske unije, uključujući troškove postupka privremene pravne zaštite, uz iznimku onih koji se odnose na zahtjev za intervenciju.
4.
D. Price, Vijeće i Komisija snosit će svaki vlastite troškove koji se odnose na zahtjev za intervenciju.